Dozin

On dozin, e l' powezeye, c' est on powinme di 12 pîs.

Ou ene sitrofe d' on pus grand powinme.Wikipedia francès.

 egzimpes e walon 
Sacwants powinmes e walon, c' est des dozins. I sont scrîts dins diferins pîtaedjes.

 set-pîtaedje 
<blockquote><poem>
Noyete
On vizaedje frisse et rozlant,
Deus grands ouys riglatixhants,
Des tchveas pus noers ki gayete;
Li pus mamé des ptits nos
Ki xhiltéve come on clabot :
Tot l' vijhnåve inméve Noyete !
Elle aveut l' ådje wice ki l' cour
Kimince a djåzer d' amour;
Et pus d' ene feye, a catchete
Elle aveut sorprins s' vijhén
K' el loukive amoureuzmint
Cwand ele passéve l' åmatén.Charles Steenebruggen, cité dins l' Live Feller so l' emantchaedje des vers, p. 340 (la k' el prezinte come on shî-pîtaedje); Modêye Feller so Wikisourd.</poem></blockquote>

 ût-pîtaedjes 
On live etir a stî fwait avou des dozins ût-pîtés, mins côpés a troes strofes di cwate vers. C' est «Dames» da Bernard Louis.

Voci l' prumî di ç' live la:
<blockquote><poem>
Ces dames la vikèt dins m’ memwere 
Dj’ les håbite sovint pa plaijhi 
Ele mi racontèt leus istweres.
Les beles et les moens beles ossi.

Ki n’ avans dj’ nén foirdjî avou
Leus paskeyes, leus poennes et leus djoyes !
Li sourdant court todi dispoy.
Nos n’ è vierans djamåy li dbout.

Et cwand dj’ les tuze avou mes mots
Les dames divnèt ttossu walones
Ki Flora, Merance ou Mardjo
Ça m’ fwait des novelès soçones.prumî powinme do live, a môde di dvanzouve (p. 5).</poem></blockquote>



 Sourdants 

Categoreye:Powezeye